চতুর্দশ পুর্ব
চতুর্দশ পুর্ব হলো জৈনধর্মের প্রাচীন বা পূর্ব জ্ঞান, জৈন ধর্মগ্রন্থের বৃহৎ অংশ যা এই মহাবিশ্বে উপলব্ধ সমস্ত জ্ঞানকে ধারণ করে জৈনধর্মের সমস্ত তীর্থংকর দ্বারা প্রচারিত হয়েছিল। পুর্বজ্ঞানী ব্যক্তিদেরকে শ্রুতকেবলী বা "শাস্ত্রীয়ভাবে সর্বজ্ঞ ব্যক্তিদের" উচ্চ মর্যাদা দেওয়া হয়েছিল। জৈন ঐতিহ্য, শ্বেতাম্বর ও দিগম্বর উভয়ই মনে করে যে চৌদ্দটি পুর্বই হারিয়ে গেছে। ঐতিহ্য অনুসারে, পুর্বগুলো প্রামাণিক সাহিত্যের অংশ ছিল এবং দৃষ্টিবাদের তৃতীয় বিভাগে (দ্বাদশ ও শেষ শাস্ত্র) জমা হয়েছিল। মহাবীরের নির্বাণ পরে এবং দুর্ভিক্ষের প্রভাবের কারণে পুর্বের জ্ঞান মোটামুটি দুর্বল হয়ে পড়েছিল, যে শেষ পর্যন্ত শুধুমাত্র একজন ব্যক্তির - ভদ্রবাহু স্বামীর এর উপর আধিপত্য ছিল। মহাবীরের ভবিষ্যদ্বাণী অনুসারে, তাঁর নির্বাণের ১,০০০ বছরের মধ্যে পূর্বের জ্ঞান মারা যায় এবং অবশেষে, সমগ্র দৃষ্টিবাদও অদৃশ্য হয়ে যায়। যাইহোক, দৃষ্টিবাদ ও পুর্বসমূহের বিষয়বস্তুর বিশদ সারণী চতুর্থাঙ্গ, নন্দী ও সমবায়ঙ্গ সূত্রে টিকে আছে। তদ্ব্যতীত, দৃষ্টিবাদ ও পুর্বসমূহের কিছু অংশ শতখণ্ডগম ও কষায়প্রভ্রতে টিকে আছে বলে জানা যায়, বিশেষ করে কর্মের মতবাদ।